संकट
टीआई नहीं होने से त्वरित कार्रवाई में आती है बाधा
डीबी स्टार इंदौर
इंदौर में आधा दर्जन से ज्यादा पुलिस थानोंं में टीआई के पद रिक्त हैं। यहां पदस्थ थाना प्रभारियों के प्रमोशन के बाद रिक्त हुए पदों को भरने के लिए प्रक्रिया शुरू ही नहीं की गई है। वहीं सराफा जैसे महत्वपूर्ण सर्कल में भी सीएसपी नहीं है। क्राइम ब्रांच में गठन के बाद दो एएसपी और दो डीएसपी के पद तय किए गए थे, पर एक ही एएसपी से काम चलाया जा रहा है, जबकि डीएसपी के दोनों पद रिक्त हैं।
क्राइम ब्रांच को थाने का दर्जा मिलने के बाद यहां एफआईआर भी दर्ज होती है, पर थाने में टीआई ही नहीं है। इन थानों में टीआई नहीं होने से स्टाफ जैसे-तैसे काम कर रहा है, पर क्षेत्र में बड़ी घटना होने पर स्टाफ की फजीहत हो जाती है, क्योंकि कार्रवाई के बारे में उसे ही निर्णय लेना पड़ता है। उधर वी केयर फॉर यू में भी टीआई नहीं है। सराफा सर्कल में सीएसपी नहीं है, जबकि यहां पंढरीनाथ और छत्रीपुरा थाना संवेदनशील है। यहां एएसपी को ही सारे काम कराना होते हैं। पुलिस की एजेके विंग में भी एसपी के अलावा निचले स्टाफ में कोई अफसर नहीं है।
तीन टीआई लाइनअटैच
एरोड्रम थाना के तत्कालीन टीआई कन्हैयालाल दांगी को जांच के चलते हटाया गया है। सेंट्रल कोतवाली टीआई तारेशकुमार सोनी को भी एक मामले में डीआईजी ने लाइन अटैच कर दिया है। एमआईजी टीआई एमए सैयद को हवालात में मुजरिम की मौत के मामले में सस्पेंड कर लाइन अटैच किया गया है।
mar_Deva hin_Deva hne_Deva hin_Deva hin_Deva hne_Deva hin_Deva